பஞ்ச்சல்

பஞ்ச்சல் (Funchal) போர்த்துகல்லின் தன்னாட்சிப் புலமான மதீராவின் தலைநகரமும் மிகப் பெரிய நகரமும் நகராட்சியும்  ஆகும். இந்த நகரத்தின் மக்கள்தொகை 111,892 ஆகும்; இது போர்த்துகல்லின் 6வது பெரும் நகரமாக விளங்குகின்றது.  மதீராவின் தலைநகரமாக ஐந்து நூற்றாண்டுகளுக்கும் மேலாக இருந்து வருகின்றது. போர்த்துக்கல்லின் தொன்மையான பண்பாட்டு, வரலாற்றுக் கூறுகளைக் கொண்டிருப்பதால் பன்ச்சல் மிகுதியான சுற்றுலாப் பயணிகளை கவர்ந்து வருகின்றது. தவிரவும்  புத்தாண்டுக்கு முந்தைய நாள் கொண்டாட்டங்களுக்காக இந்த நகரம் புகழ்பெற்றது. மனமகிழ்ச்சிக்கான பயணியர் கப்பல்கள் (குரூய்சுகள்) தங்கிச் செல்வதற்கான முதன்மையான போர்த்துகல் துறைமுகமாகவும் பன்ச்சல் விளங்குகின்றது.

பெருஞ்சீரகம் என்ற பொருளுடைய "ஃபஞ்சோ" என்ற  போர்த்துக்கேயச் சொல்லும்  "-அல்" என்ற பின்னொட்டும் கொண்டு உருவாகியுள்ள இதன் பெயர் "பெருஞ்சீரகத் தோட்டம்" எனப் பொருள்படும்.

மேற்சான்றுகள்

மேலும் அறிய

வெளி இணைப்புகள்

போர்த்துகலின் நகரங்கள்
ஆப்பிரிக்கத் தலைநகரங்கள்